google/wiki40b huggingface dataset:
Avspenningspolitikk

Avspenningspolitikk eller «Détente» er et fransk begrep på perioden med mindre spenning under den kalde krigen. Generelt kan begrepet brukes om enhver internasjonal situasjon hvor tidligere fiendtlige stater nærmer seg hverandre. Termen er imidlertid klart knyttet til den kalde krigen, og avspenningsperioden mellom Sovjetunionen og USA fra slutten av 1960-tallet inntil begynnelsen av 1980-tallet. Den Sovjetiske invasjon i Afghanistan og den påfølgende afghansk-sovjetiske krig var blant de viktigste faktorer for å avslutte avspenningspolitikken.
Frode Øverli

Karriere

Øverli startet sin tegnekarriere som 17-åring i 1984, da han kom på trykk i Fantomet med en Fantomet-parodi. På den tiden var han fremdeles skoleelev, men tegnet flittig. Bare to år senere tegnet han fast for det nystartede humorbladet Pyton. I begynnelsen tegnet han etter manus skrevet av Dag Kolstad, John Jåre Raake og senere også Bjørn Ousland, men etter en stund måtte han selv begynne å skrive historiene da det var begrenset hva andre kunne skrive for ham. Hans mest kjente serier fra tiden i Pyton er Deep Shit Junkies og Birger og Egil. Pyton-perioden varte helt fram til 1996. 
Da det ble klart at Pytons storhetstid var forbi, kontaktet han i 1995 Bladkompaniet med humorserien A-laget, som handlet om tre fotballsupportere. Den ble etter hvert utviklet til det vi i dag kjenner som Pondus, som debuterte i norske aviser den 28. oktober 1995. Våren 1996 ble Pondus fast innslag i bladet Ernie, hvor den raskt ble svært populær. Sommeren 2000 fikk Pondus sitt eget månedsblad.
Parallelt med Pondus tegner Øverli også serien Rutetid, og han står også bak serien  Riskhospitalet. Med Pondus har Øverli vunnet Sproingprisen to ganger. I 1998 vant han den for det første Pondus-albumet, Alt for Norge. I 2003 vant han prisen igjen, da for Pondus julespesial 2003. I 2006 mottok han Adamsonstatuetten som utdeles av Svenska Serieakademin .
Kasjalot-klassen

Kasjalot (russisk Кашалот) er en russisk ubåtklasse med prosjektnummer 1910 (NATO-kallenavn Uniform). Denne ubåttypen er brukt til spesialoperasjonar på større dybder og ble konstruert på 1970- og 1980-tallet i Sovjetunionen.
Kasjalot betyr Spermhval.
Ramon Menezes

Landslaget

Ramon Menezes spilte 5 landskamper for Brasils herrelandslag. Han ble tatt ut i Brasils tropp til FIFA Confederations Cup 2001.
Kvalifisering til VM i fotball 2014 (UEFA, gruppe E)

Kvalifisering til VM i fotball 2014 (UEFA), gruppe E begynte 7. september 2012 og ender 2013. Vinneren av gruppa går direkte til sluttspillet, mens nummer to må spille play-off mot en annen toer.
Gorj

Administrativ inndeling

Fylket har to municipiu, seks byer og 62 comună.
Passalidae

Utseende

Store (10 – 85 mm, de fleste over 20 mm), langstrakte, jevnbrede biller. På farge er de svarte eller mørkebrune med en blank overflate som kan ligne blankpussede sko, de blir derfor blant annet kalt "patent-leather beetles" (også "bess beetles") på engelsk. Hodet er stort og bredt med små, runde fasettøyne som er delt i to av en list. Midt i pannen sitter det ofte et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede men ikke knebøyde, de ytterste tre til fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med dype lengdestriper. Undersiden av billen er ofte dekket med opprettstående, gulaktige børster. Beina er kraftige, særlig frambeina. Framleggene (tibiae) har pigger på utsiden, mellom- og bakleggene har to lengdelister. Larvene er hvitaktige, tynne og sylindriske, ikke C-formede slik som de fleste andre skarabider. Medlemmene i denne familien har et svært enhetlig utseende, det er bare størrelsen som varierer påfallende, slik at det er ganske vanskelig å bestemme dem på ytre utseende. Kjevenes form og eventuelle horn på hodet kan være til noe hjelp.

Levevis

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse

Passalidene er i hovedsak en tropisk gruppe og forekommer ikke i Europa, men noen arter går nord til den sørlige delen av Nord-Amerika, én art går nord til det østlige Canada.
Plutonesthes

Utseende

Middelsstore, avlange, mørke eller rødlige trebukker. Antennene er kraftige, vanligvis kortere enn kroppen. Pronotum har rundede sider, den fremste delen mer eller mindre innsnevret. Dekkvingene er jevnbrede, rundede i spissen. beina er slanke med klubbeformede lår.

Levevis

Larvene lever i død ved.

Utbredelse

Slekten er vidt utbredt i Sørøst-Asia.
Teglfly

Utseende

Middelsstore (vingespenn 28 – 45 mm), kraftige nattfly, vanligvis gulbrune eller rødbrune på farge. Forvingene har tydelig krum ytterkant. Nyre- og ringmerkene er vanligvis tydelige, området mellom dem som oftest mørkere enn resten av vingen. De fleste artene er ganske variable i fargen.

Levevis

Larvene lever på løvtrær, busker og urter av mange arter. Disse artene finnes mest i skog og på heier, gjerne der det er litt fuktig. De voksne sommerfuglene flyr om natten fra midtsommer til tidlig høst.

Utbredelse

Slekten er utbredt over det meste av den palearktiske økosonen, i Nord-Amerika og Sørøst-Asia. Det finnes også noen få arter i Ny-Guinea, Australia og New Zealand. Det største artsmangfoldet er i Øst-Asia, der nær halvparten av artene hører hjemme. I Europa forekommer seks arter, fem av dem også i Norge.
Philanthinae

Utseende

Middelsstore til ganske store, nokså kraftige vepser, svarte eller metallisk glinsende, ofte med lyse flekker på bakkroppen. Mange etterligner stikkvepser (Vespidae). Hodet er påfallende stort og bredt, mer eller mindre firkantet sett ovenfra, med store fasettøyne og korte antenner som ofte er langt tilspisset. Kroppen er langstrakt, parallellsidig og oftest noe flattrykt. Beina er nokså korte, bakkroppen langstrakt, festet til forkroppen med en markert "stilk" (petiolus).

Levevis

Disse vepsene utvikler seg på dyr som moren har fanget, lammet med et stikk fra giftbrodden og slept ned i et hull hun har gravd ut i marken. Hun legger et egg på byttet før hun forsegler åpningen og flyr vekk. Noen arter kan fore larven med flere byttedyr. Byttedyr for Philanthinae er årevinger (Hymenoptera), særlig bier. De voksne vepsene besøker gjerne blomster.

Stereotyp atferd

Den kjente nederlandske etologen Nikolaas Tinbergen gjorde en kjent studie av arten biulv (Philanthus triangulum) i Nederland. Denne arten fanger flere bier som den stapper ned i hullet der den har lagt egg på én av dem. Tinbergen undersøkte hvordan vepsen finner tilbake til det lille hullet i et tilsynelatende ganske monotont sanddynelandskap. Han observerte at hunn-vepsen brukte litt tid i åpningen av hullet før hun fløy bort, og tilsynelatende så seg om. Mens vepsen var inne, la han en ring av småsteiner med sentrum i hullet. Når den hadde fløyet bort, flyttet han på steinene slik at hullet ble liggende utenfor ringen. Når vepsen kom tilbake, greide hun ikke å finne hullet (som var noen få centimeter borte) igjen, men lette frenetisk i sentrum av sirkelen av småsteiner. Tinbergen viste dermed at vepsen bruker trekk ved omgivelsene til å finne igjen reiret.

Utbredelse

Philanthinae mangler i Australia, men er ellers representerte i alle verdensdeler bortsett fra polområdene.
Myrmecozela ochraceella

Utseende

En liten (vingespenn 13-17 millimeter), gulbrun møll. Hodet, forkroppen og forvingene er ensfarget okergule til lyst rustbrune, bakvingene er grå med gule hårfrynser. Larven er gulhvit med gulbrunt hode.

Levevis

Denne arten lever i tuene til slekten skogsmaur (Formica spp.), særlig slike som står ute på myrer. De voksne sommerfuglene flyr for å legge egg om natten fra slutten av juni til månedsskiftet juli-august, om dagen sitter de inne i maurtuene, der de får være i fred for maurene. Larvene spiser råtnende organisk materiale inne i tua men gjør trolig ikke noen skade for maurene. Arten er funnet hos maur-artene Formica aquilonia (trolig den viktigste vertsarten hos oss), Formica lugubris og Formica rufa.

Utbredelse

Arten er kjent fra Skandinavia, Baltikum, den europeiske delen av Russland og fra Mellom-Europa vestover til Skottland. I Norge er den funnet ved kysten i Vestfold og ellers i innlandet i Sør-Norge.
Iljusjin Il-4

Beskrivelse

Il-4 skilte seg fra tidligere DB-3 ved et nytt og mer strømlinjeformet skrog, nye vinger med større vingeareal. Nye og mer moderne produksjonsmetoder ble tatt i bruk og flyet fikk et enklere drivstoffsystem, med antall drivstofftanker redusert til seks tanker, samt en rekke andre forbedringeringer. Il-4 ble utstyrt med to nyutviklede M-88 motorer som hadde en ytelse på 1 000 hk hver, og fra 1941 med to oppgraderte M-88B på 1 100 hk hver. Bestykningen besto av tre 7,62 mm mitraljøser, hvorav den ene i et bevegelig tårn. Denne ble byttet ut med en 12,7 mm mitraljøse i et oppgradert tårn i 1942.
Takuya Takagi

Japans herrelandslag

Takuya Takagi spilte 44 landskamper for Japans herrelandslag.
Sjelden tilstand

En sjelden tilstand eller sjelden diagnose (innen medisin) er når det er mindre enn 100 kjente tilfeller per million innbyggere i landet. I Norge tilsvarer dette færre enn 500 personer.

Nasjonal kompetansetjeneste for sjeldne diagnoser

Nærmere 1000 forskjellige sjeldne diagnoser har tilbud fra et kompetansesenter i Norge. Nasjonal kompetansetjeneste for sjeldne diagnoser har en egen servicetelefon, og nettstedet helsenorge.no har en oversikt over kompetansesentrene.
Wuxi (Chongqing)

Wuxi (kinesisk: 巫溪县; pinyin: Wūxī Xiàn) er et fylke i byprovinsen Chongqing i Folkerepublikken Kina. Det har et areal på 4 030 km².
Befolkningen var på 502 432 innbyggere i 1999, og på rundt 520 000 i 2004
Fylket tiltrekker turister på grunn av det vakre landskapet rundt elven Daning.
Sommertreff live

Sommertreff Live ble første gang arrangert i juni 2009. Sommertreff Live er en utvidelse av Vårtreffet til Sommertreff som siden 2004 har arrangert gatebiltreff på Arctic Circle Raceway på Mo i Rana. Sommertreff Live er den eneste "Bil og Musikkfestivalen" i Norge, og således unik i sitt slag. Sommertreff Live i 2009, hadde et publikum på mellom 10 500 og 12 000.
KV11

Dekorasjon

Den 188 meter lange graven er praktfullt dekorert.
Den andre korridoren er dekorert med Litani til Ra. Ved enden av denne korridoren skifter aksen retning. Den tredje korridor er dekorert med Portboken og Amduatboken, og leder over en rituell sjakt, og så inn i et rom med fire søyler. Dette rommet er igjen dekorert med Portboken. En fjerde korridor (dekorert med scener fra åpningen av munnen-seremonien og leder inn i vestibyle, med scener fra Dødeboken, og så inn i det virkelige gravkammeret.
Gravkammeret er en hall med åtte pilarer hvor det stod en rød kvartsitt sarkofag (som nå er i Louvre). Dette kammeret er dekorert med Portboken, guddommelige scener og Jordboken. Bortenfor dette er det videre et sett av annekser, dekorert av Portboken.
Basketball under Middelhavslekene 1971

Basketball under Middelhavslekene 1971. Basketball var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som basketball var med på programmet under Middelhavslekene. Det var kun en basketballturnering for menn.
Derancistrachroma

Utseende

En middelsstor (typeeksemplaret er 23 millimeter langt og 9 millimeter bredt), kraftig, kullsvart trebukk. Arten er meget karakteristisk og kan ikke forveksles med noen annen trebukk (det gjelder i alle fall hunnen). Antennene er noe lengre enn hode + pronotum og svakt sagtakkede. Hodet er sekskantet, med en dyp men nokså smal, V-formet midtfure i pannen. Denne furen er kledt med lyse skjell i bunnen. Pronotum er mye bredere enn langt, med rundede, kraftig sagtakkede sider, foran bakhjørnene kraftig innsnevret. Med unntak av to blanke knøler er pronotum tett kledt av elfenbenshvite hår som sitter samlet i dusker. Dekkvingene er litt tilsmalnende bakover med nesten rettviklede (litt avrundede) "skuldre", uten opphøyde ribber.

Levevis

Det eneste kjente eksemplaret ble kjøpt på Internet, uten noen form for biologisk informasjon bortsett fra funnstedet.

Utbredelse

Arten er bare kjent fra Den dominikanske republikken. Foreløpig er det bare kjent ett enkelt, hunn-eksemplar.
Småkatter

Biologi

De første kattene oppsto trolig for omkring 10–12 millioner år siden. Fossiler etter den utdødde martellivillkatten (F. lunensis) er kjent fra funn i Europa, inkludert Storbritannia, som på den tiden var landfast med det europeiske kontinentet via Doggerland. Martellivillkatt har blitt regnet som en progenitor for villkatten (F. silvestris), som kan ha oppstått for omkring to millioner år siden og siden ha spredt seg til andre deler av verden.
Småkattene er naturlig utbredt i Afrika og Eurasia, og etterkommere av disse artene har siden blitt ført til alle verdensdeler, unntatt Antarktika.
Ludwig Helmbold

Liv og virke

Ludwig Helmbold var fra 1554 Konrektor og professor i filosofi ved Universität Erfurt. I 1570 ble han mot sin vilje tvunget til å gå av etter en konfesjonsmessig strid med universitetes katolikker. Fra 1571 var han sogneprest i Mühlhausens Marienkirche og ble senere kirkelig tilsynshavende i byen.
I sin egen tid ble Helmbold ansett som en av betydelig poet, og under riksdagen i Augsburg 1566 kronet keiser Maximilian II ham til «laurbærkronet dikter.» Kantorene Joachim a Burck og Johannes Eccard fra Mühlhausen tonesatte mange av Helmbolds over 100 sangtekster.
Borgheim

Historie

Navnet Borgheim var opprinnelig navnet på bygningen som i dag utgjør den nordligste delen av REMA 1000-butikken. Etter hvert begynte man å bruke Borgheim som et navn på hele området. Denne bygningen ble bygd i 1877, og skulle da fungere som forretningsbygg for Nøterø Forbrugsforening. Kjøpmann Carl Fosaas kjøpte bygningen i 1921, som drev kolonialforretning der fram til 1959. Da ble den kjøpt opp av Dagfinn Karseth, som fortsatte driften av forretningen. Rema 1000 tok over i 1990.
I Klokkerveien på Borgheim er det en gravhaug fra jernalderen.

Demografi

Borgheim er også et statistisk delområde og en grunnkrets. Delområdet Borgheim omfatter grunnkretsene Vestskogen, Vestskogen sentrum, Labakken, Herstad, Borgheim og Stangeby, og har 4689 innbyggere, mens grunnkretsen Borgheim har 463 innbyggere (2010).
Bebyggelsen på Borgheim er en del av tettstedet Tønsberg, og kan betraktes som et bydelssentrum i byen Tønsberg.
Borgheim hadde eget postkontor som ble lagt ned 26. oktober 2010. REMA 1000 overtok som Post i butikk dagen etter.
Borgheim postkontor var det siste postkontoret i Nøtterøy kommune.

Transport

Alle bussene på øya møtes i Tønsberg og kjører herfra i hver sin retning på øya, noe som medfører at hvis man skal til Borgheim sentrum og ikke bor i direkte rute fra Tønsberg mot Borgheim, så må man først ta buss til Tønsberg for så å bytte der for å komme seg til Borgheim. Det ledende busselskapet fra 1941 til 1997 var Øybuss.
Peter Quenneville

Karriere

Quenneville ble draftet av Colombus Blue Jackets i 2013 og etter opphold i danske Aalborg Pirates, tsjekkiske Dynamo Pardubice og finske SaiPa, signerte Quenneville for GET-ligaklubben Sparta Warriors foran 2018/19-sesongen.
Litauen i Eurovision Song Contest

Historikk

Det er den litauiske allmennkringkasteren LRT som sender konkurransen i Litauen, og som velger landets representant. I 1994 stilte landet i Eurovision Song Contest for første gang, med Ovidijus Vyšniauskas og sangen «Lopšinė mylimai». Sangen og artisten var valgt internt av tv-kanalen, men siden har alle litauiske bidrag blitt kåret gjennom en nasjonal finale. Litauen fikk en verst tenkelig start da «Lopšinė mylimai» kom helt sist uten poeng i Dublin i Irland.

Fravær og retur

Etter sisteplassen holdt landet seg borte fra konkurransen, men returnerte i 1999 med Aistė og låten «Strazdas». Hun framførte bidraget på  samogitisk, en litauisk dialekt. Hun ble bare nummer 20 av 23, og dermed måtte Litauen stå over konkurransen i 2000. Et middels resultat fulgte i 2001, og landet kom nest sist i 2002 og måtte dermed stå over konkurransen i 2003.
Fra 2004 deltok Litauen i semifinaler og kom på sisteplass i semifinalen i 2005. Året etter kvalifiserte Litauen seg for første gang med gruppen LT United og «We Are the Winners». Låten kom på en sjetteplass, noe som fremdeles er Litauens beste plassering i Eurovision Song Contest. Siden har landets resultater svingt, og Litauen kvalifiserte seg ikke til finalen i 2008, 2010 og 2014. I 2016 fikk landet sin nest beste plassering, da Donny Montell sang Litauen inn til en niendeplass med «I've Been Waiting for This Night».

Lange nasjonale finaler

Med unntak av 1994 har Litauen valgt ut sine bidrag gjennom en nasjonal finale. Fra 2012 heter konkurransen "Eurovizijos" dainų konkurso nacionalinė atranka (Eurovision Song Contest, nasjonal utvelging). Litauen har etter hvert blitt kjent for sine lange og kronglete uttakinger, i 2015 var det åtte show før vinneren ble kåret, og i 2016 var det hele ti show. Dette vekket også oppsikt i Norge, og under norske Melodi Grand Prix 2016 viste NRK direktebilder fra den åttende litauiske delfinalen, som gikk samtidig som den norske finalen.
Laurentius Petri Gothus

Bakgrunn

Laurentius Petri Gothus bedrev studier i Wittenberg fra omkring 1546, og ble der student under Philipp Melanchthon samt magister 1558 med hjelp av hertug Erik (senere Erik XIV).

Salmedikter

Med Olaus Petri var han sin samtids største svenske salmedikter; han skrev også dikt, for eksempel et latinsk dikt om goterne, Strategema Gothici Exercitus adversus Darium 1559, som senere skulle inspirere götisismen.

Hoffpredikant, professor

Laurentius Petri Gothus ble utnevnt til hoffpredikant etter sin hjemkomst i 1561. Fra 1566 var han professor i gresk i Uppsala. Han var en av de viktigere redaktører ved 1567 års salmebok, og i 1572 års salmeboksutgave.

Erkebiskop

I 1574 ble han utnevnt til erkebiskop selv om han ikke fikk majoritet av valgkollegiet; kongen utnevnte ham i desember etter at han hadde antatt kongens forslag som skulle lede til et forsøk til atter å katolisere Sverige; det tog seg fremst liturgiske former og møtte stor motstand. Han nærmet seg slik katolisismen og lot seg vigsle på katolsk måte (med oljevigsel i juli 1575). 
Laurenitus Petri Gothus sluttet seg med overbevisning til de formdelingsbestrebelser som tok seg uttrykk i kong Johan IIIs Nova ordinanta og liturgi, hvis forord han etter all sannsynlighet var forfatter av og som han forsvarte på den svenske riksdagen i 1577. Allerede året etter brøt han imidlertid med den liturgiske bevegelse og rettet seg imot i skriftet Contra novas papistarum machinationes
I 1576 lot han utgi en ny salmebok, og året derpå Luthers lille katekisme.
Han var gift med Margareta Larsdotter, datter av erkebiskop Laurentius Petri Nericius. De hadde to døtre. Brorsønnen Laurentius Paulinus Gothus ble erkebiskop i 1637.
Veidal fangeleir

Veidal fangeleir, også kalt Gefangenenlager Veidal Kvænangen,  ble etablert i Kvænangen i august 1942 av den tyske okkupasjonsmakten. Leiren var en av Grini fangeleirs utekommandoer , og ble sammen med Badderen fangeleir opprettet for å reise snøskjermer og bygge snøtunnell over en 6 km lang veistekning på Kvænangsfjellet. 400 fanger fra Grini ble sendt til Kvænangsfjellet for å hjelpe norske sivilarbeidere med byggingen. Fangene oppholdt seg på fjellet i tre måneder, fra 14. august 1942 til 11. november 1942.
Arbeidet med bygging av snøtunnelen og snøskjermene ble ledet av Operation Todt. Leiren var bevoktet av Wehrmacht.
Per Krohg og Odd Nansen var to av fangene fra Grini  som ble sendt til Veidal for å arbeide med snøtunnelen. De har begge skrevet om tida på Kvænangsfjellet: Odd Nansen i Fra dag til dag, bind II  og Per Krohg i Memoarer - minner og meninger .
Tryggheim videregående skole

Tryggheim videregående skole er en kristen videregående skole på Nærbø. Skolen eies av Norsk Luthersk Misjonssamband, og har plass til 500 elever, og internatplass til 200.
Skolen ble opprettet som Tryggheim ungdomsskule i 1919, og fikk i 1972 navnet Tryggheim folkehøgskule. I 1983 ble Tryggheim vidaregåande skole etablert. I 2005 startet Tryggheim ungdomsskule på samme sted.
Sosialkonstruksjonisme

Sosialkonstruksjonisme er en filosofisk retning innen psykologi og samfunnsvitenskap som sier at mennesket konstruerer sin virkelighet gjennom språklige interaksjoner med andre mennesker. Mennesket ses således som sterkt påvirket av den kulturelle konteksten det befinner seg i. En av retningens ledende talspersoner er psykologen Kenneth Gergen.
Innen psykologien er det særlig klinisk psykologi som har blitt påvirket av dette tenkegrunnlaget. Løsningsorientert terapi og narrativ terapi har vært påvirket av en sosialkonstuksjonistisk forståelse.
Begrepet brukes også i lingvistikken, der Sapir-Whorf-hypotesen er et berømt eksempel på en sosialkonstruktivistisk hypotese. Den går ut på det er en systematisk sammenheng mellom språket en person bruker og hvordan denne personen oppfatter verden.
Maserati Merak

Maserati Merak (1972–82) er en midtmotors sportsbil fra italienske  Maserati produsert i om lag 1 800 eksamplarer.
Navnet kommer av stjernen Merak i konstellasjonen Ursa Major. Modellen var mye basert på den større Maserati Bora. Merak var tegnet av dott.sign. Giorgetto Giugiaro (født 1938) fra ItalDesign og ble vist på Parismessa i 1972.
Merak fra 1972 til 1975 (647 eks.) fikk en 190-hesters 3-liters utgave av Citroën SM sin 2.7-liters V6 laget av Giulio Alfieri (1924–2002). Dashboard var samme som i SM og bilen fikk fransk hydraulikk for bremser, clutch og vippelykter.  Maserati var eid av franske Citroën.
Merak SS fra 1975 (970 eks.) var lettere og hadde mere kraft (220 hk).  Denne ble også solgt i USA, de to siste årene som tipo 80 (66 eks.), uten komponenter fra Citroen, herunder dashboard fra Bora.
Merak 2000 GT fra 1977 (200 eks.) hadde en 2-liters på 170 hk som ga fordeler i det italienske avgiftssystemet.
Rufus (programvare)

Historie

Rufus ble opprinnelig utviklet som en moderne åpen kildekode-erstatning for HPs USB Disk Storage Format Tool for Windows, som var primært brukt til å lage DOS-oppstartbare USB-flash-stasjoner.
Den første offisielle utgivelsen av Rufus, versjon 1.0.3 (tidligere versjoner var bare interne/alpha), ble utgitt 11. desember 2011, med opprinnelig bare MS-DOS-støtte. Versjon 1.0.4 introduserte FreeDOS-støtte og versjon 1.1.0 introduserte ISO-bilde-støtte. Fram til 1.2.0, ble to separate versjoner utgitt, en for MS-DOS og en for FreeDOS. UEFI-oppstartsstøtte ble introdusert fra og med versjon 1.3.2, lokalisering i 1.4.0 og Windows to Go i 2.0. Den siste versjonen som er kompatibel med Windows XP og Vista er 2.18.

Funksjoner

Rufus støtter et utvalg av oppstartbare .iso-filer, inkludert ulike linuxdistribusjoner, som Ubuntu for eksempel, og Windows-iso-filer, samt .img-filer (inkludert komprimerte). Hvis det er nødvendig, vil det installere en bootloader som SYSLINUX eller GRUB på flash-stasjonen for å gjengi den som oppstartbart. Den støtter også filsystemer som FAT, FAT32, NTFS, exFAT, UDF eller ReFS.